open-index/open-wikipedia-markdown huggingface dataset:
Huuszwoaluwe

thumb|<center>Twêe uuszwoaluuwn in 'n nest

Den **uuszwoaluwe**, **zwolme** of **zwoomtje** (*Delichon urbicum*) es nen veugel van de familie van de zangveugels.

## Uutzicht
Den uuszwoaluwe es zwart va kleur, me ne wittn buuk en kele. Zyne steirt es veel minder diepe gevorkt dan by de boerezwoaluwe. Ie komt tot 15&nbsp;cm grôot. O je ze zie vliegn zyn't lik acroboatn: ze droainen en kêern da'd et nen lieve lust es. Da doen ze voo insektn te pakkn.

## Verspreidienge
Den uuszwoaluwe koomt noar oes streekn in de zomer en goat noar Afrika in de winter. Ze kêern olsan were noa de plekke woar da ze geboorn en getoogn zyn. Ze moakn nestn ounder uutsteeknde diengn lik dakgootn of bruggn. Udder nest es gemakt van moze, klyte en lêem en angt lik nen omgekêerdn bol ounder de overkappienge, me boovnan een klêen gat.

## Leevnswyze
Ieder joare legt et vrouwke twêe tot drie kêers eiers van oungeveer 5 eiers per kêe. De eiers zyn glanzend wit. 't Deurt 3 weekn vôor da de eiers uutgebroed zyn deur 't manneke en 't vrouwke. Doarachter bluuvn de joungn nog 3 weekn in 't nest. De twêe ouders geevn eetn, en vangn doarbie tot 9 000 insektn per dag.

In de herfst, in september koomn olle jounge veugels tôpe om noar Africa te vertrekkn. Z'ein doar 5 à 6 weekn vôorn nôdig. O de ouders nog eiers uut te broedn ein, koomn ze loater achter, in oktober. In't vôorjoar koomn ze ton were, moar in klêendere bendekes.
Mojito

thumb|Ne mojito
Ne **mojito** is e cocktaildrankstje ountstoan in Cuba, gemakt van rum, munte en limoenn. Sedert een poar joar is mojito styf populair gewordn ip ollesôortn tropische festivals en ols aperitief ip zwoele zomeravondn woa dat er an de barbecue begost wordt.

## Wat e je nodig vo èèn te maakn?
Rum, een stik of 6 bladjes vasche munt, ys, een olve limoen en rietsuker.

## Oe moe je da maakn?
#Stampt in een gekoeld cocktailglas een kart van ne limoen (in twèè stikstjes gesneen) en 1 eetleepl rietsuker t'ope toet da 't sap em vermiengd eet met de rietsuker. 
#Doet 't glas driekart vul me gecrushed ys. 
#Doet er de reste van de limoen en de muntbladjes by. 
#Overgiet met 50 ml rum en doet er een bitje woater of soda by. 
#Dient ip met een strootje en lepeltje vo de cocktail te miengeln.
Concertgebouw (Brugge)

|thumb|right|<center>Concertgebouw
|-
|thumb|right|<center>Stikstje van et zicht van ip et Concertgebouw
|-
|thumb|right|<center>'t Zand met Concertgebouw
|}
Et **concèrtgebouw** is et gebouw in Brugge geleg’n an 't Zand, et grotste pling van de stad. Der is een concèrtzoale in vo 1300 man en een kamermuziekzoale.  ’t Gebouw is oungeveer 120 m lank, 50 m brèèd en 35 m ooge.

## Oentstoan
Et concèrtgebouw is gebouwd nor anleidinge van Brugge 2002, os Brugge culturèèln oofdstad was van Europa (t’ope me Salamanca in Spanje). Der wier een internationoale wedstryd uutgeschreevn die gewounn wier deur de Gensche architecten Paul Robbrecht en Hilde Daem.
thumb|left|<center>Den oek van 't Concertgebouw
## ’t Gebouw
’t Gebouw vol nie allène ip deur z’n grotte, moar ook deur z’n speciefieke warme ro kleur die gevormd wor deur 68.000 terracottapannetjes die an de butekant van ’t gebouw angn. Der zyn 7 verdiepingn en vanip ’t oogste e je een oungelooflik schoan zicht ip de stad. 
Der is een concèrtzoale in vo 1300 man en een kamermuziekzoale me 320 platsn. Olles is in een sobere vormgevienge en der is een perfecte akoestiek. Ip d'oogste verdiepingn is ter een tentoanstellinge van edendaagse kunst. ’t Gebouw wordt ook gebruukt vo seminoaries en evenementen.

## Nie olleman was content
Vele Bruggeliengn viendn dat et gebouw nie past in een istorische stad lik Brugge. Et oungenoegen wer nog versterkt on z’oorden da den oorsprounkelikke prys van ’t gebouw zo goed of verdubbeld is. En da wer ton nog een kèè versterkt deur de pannetjes die èèst nie bleevn angn en kapot ip de ground vieln, wodeure dan ter ton een nieuwe soarte pannetjes moesten kommn, enz.  
De voarstanders wyzn der ip da de kleur verwyst no de kleur van de dakpann van de Brugs’ uuzn, die zekers ipvolt o je kykt vanip ’t boveste verdiep van ’t concèrtgebouw. Ze zeggn ook dan de menschn ôorsprounkelik ook teegn et theatergebouw woorn in Brugge omdat 't zo ‘modern’ was, en dat er do nu niemand mer een probleem mee et.

## Externe koppelienge
*Website van het Brugse Concertgebouw
Zoo van Antwerpn

thumb|<Center>E groep flamingo's temiddn van 't groen in de Zoo
thumb|<Center>Klêen of grôot (lik deze kameels): je vieng et ollemoale in de Zoo

De **Zoo van Antwerpn** (kortweg: de Zoo) is êen van d'oudste dierntuunn va hêel Europa. 't Is, in bezoekers ereeknd, de topattraksje van Antwerpn en zelfs van hêel België. De Zoo legt lasen de belangrykste stoasje van 't stad (Antwerpn-Centroal).

## Geschiedenisse
* De zoo is esticht in 1843 ounder de noame *Koninklijke Maatschappij voor Dierenkunde Antwerpen*. Van by 't begun wos 't ol de bedoelienge om d'r een weetnschappelik karakter an te geevn. 'n Êestn directeur (Jacques Kets) vroeg e krêeg een ounderdak voe ze grôte verzoamelienge an natuur-histôrische stikkn. In d'êeste joarn groeide 't park ol zêre va 2 na 10 ectoarn ground. Nu nog ossan kuj oude gebouwn uut diejn tyd zien, lik 'n Egyptiesn tempel (1856) woa dan nu de kootn zittn van d'olifantn.
* In 1956 kopt de Zoo e stik ground by Mecheln woa da ze 't *Domein Planckendael* begunn.
* Vandoage telt de Zoo mêer of vuufduusd bêestn. In 2007 begostn ze de zoo t'erbouwn en te vergrôotn. De bedoelienge is om mêer plekke te moakn voe minder bêestn. 

## Externe koppelienge
*Officieeln website
Huib Hoste

**Huib Hoste** (Brugge, 6 februoari 1881 – Hove, 18 ogustus 1957) wos
e West-Vlamschen architect, urbanist en kunstnoare.

## Bekende werkn
**'t Zwort Huus* in Knokke-Heist
**D'[[Uze-Lieve-Vrouwekerke (Zunnebeke)|Oenzevrouwekerke]]* van Zunnebeke in 1924 - 't is zefs 'd êeste modern gebouwde kerke va België.


File:Belgique - Bruxelles - Kapelleveld - 01.jpg
File:Belgique - Bruxelles - Kapelleveld - 05.jpg
File:Belgique - Bruxelles - Kapelleveld - 13.jpg


## Externe koppelienge
* Foto van 't Zwort Huus
1881

1878 - 1879 - 1880 - **1881** - 1882 - 1883 - 1884
't Joar **1881** is 't 81e joar in de 19e eeuwe volgenst de christelikke joartellienge.
## Geboorn
;februoari
* 6 - Huib Hoste
;meie
* 19 - Mustafa Kemal Atatürk
;juli
* 28 - Leon Spilliaert
;oktober
* 25 - Pablo Picasso
## Gestorvn
Lucien Van Kersschaever

**Lucien Van Kersschaever**, (Blanknberge, 15 januoari 1939), mêestal kort "Van Kers" genoemd, is êen van de belangrykste figeurn vo den Belgischn basket. Van Kers is altyd bezeetn gewist van basket, êest als speler, loater als coach en by de jeugdipleidienge.
## Carrière als basketspeler
*1954-1957: BBC Blankenberge
*1957-1967: KVG Oostende
*1967-1970: Racing Mecheln
*1970-1972: Bus Lier
*Sunair Oostende

## Carrière als basketcoach
*Sunair Oostende
*BBC Blanknberge
*Tourhout
*Ostende (assistent)
*Hellas Gent (assistent)
*Racing Mecheln
*RB Antwerpn
*Castors Braine
*Nationale ploeg Holland
*Telindus Oostende
*2006-2007: Sanex Antwerp Giants Two (D3)
*2016 - 2017 Au Pingouin Basket Blankenberge U14 A Gemengd Provinciaal West - Vlaanderen.   
*2017 - 2018 Au Pingouin Basket Blankenberge U14 A Gemengd Provinciaal West - Vlaanderen.    

## Prestoasjes
*1990: Belgisch coach van 't joar
*1994: Belgisch coach van 't joar
*Drie Belgische kampioenstitels als speler
*Zeven Belgische kampioenstitels als coach
*Êen Belgische kampioenstitel als assistent
*Drie x Beker van België als speler
*Vuuf x Beker van België als coach
*Technisch directeur by de "nationale basketbalbond".
*22 meie 2018 : Lifetime Achievement Award by de Belgian Basketbal Awards van de Pro Basketball League

Van Kers is als speler ook 109 kêers geselecteerd gewist by de nationale ploeg

## Jeugdipleidienge
*Ieder joar is 't er e basketkamp vo de jeugd: "Basketkamp Van Kers"
*Je coacht Antwerp Giants Two, e ploeg in 3e Nat. (2006-2007, 2007-2008). De bedoelienge is van jounge spelers te recruteren, ip te leidn en mentaal vôor te bereidn ip de eventuele overstap noa den êeste ploeg.

## Van Kers-zaal
Ip 27 april 2024 was d' officiële openienge van "De Sportdoze", e nieuw sportcomplex in Blankenberge met e nieuwe omnisportzoale en zwembad. De nieuwe omnisportzoale krêeg de noame "Van Kers-zaal", ter êre van Lucien Van Kersschaever.

## Externe koppeliengn
*KW: Van Kers 70
*Van Kers in 't Nieuwsblad
*Krant van Blankenberge: Huldigienge basketcarrière Van Kers
Benny Scott

**Benny Scott** (Brugge, 7 moarte 1940) (echte naam: **Urbain Schotte**) is e Bruggeling die ziengt in 't Brugsche dialect.

## Persôonlik leven
Benny Scott is geboren in 't Sint Anna moederuus en ipgegroeid in de Langestroate.

## Carrière
* Zen êeste orkest mè Ivan Guilini, 'n Brugsche hammondvirtuoos (Winter Memories), naamdege ”Les Compagnons”.
* Ton èt- ie korten tyd by 't kwintet van Tony Dua gezeten. Doa was 't ie twidde zanger.
* Doarachter zat ie by "The Crescendo's" mè Roger Lowijck .
* En uutindelik èt ie z'n eigen orkest upgericht: ”Benny Scott en de Big Ben”.
* Benny Scott is ip pensioen sins 2001.

## Bekenste liedjes
* 'k En Brugge in m'n herte
* 'k en Cercle in m'n erte (De versie van Cercle Brugge van 'k En Brugge in m'n herte)
* De Brugsche Reitjes
* De Club is kampioen, ter geleegeneid van het kampioenschap van Club Brugge in 2005
* Clementientje
* Brugge is schoane
* 'K zien ziêk
* In da héél kléén kaffeetje
* Iddewartje
* Pak me vaste
* Waddis me da
* De chef van de stoatie
* Me vliêgen d'r in
* In de oeden tied
* Kom in m'n oarms, chérie
* Spil met de duuvetjes
* Ik en soldoat gewist
* 't Motje
* De fakteur

## Koppelienge
* Liedjes van Benny Scott in de West-Vlamsche Wikipedia
7 moarte

**7 moarte** is de 66stn dag van 't joar (67stn dag in e schrikkeljoar) in de Gregorioansche kalender. Nog 299 doagn toet 't ende van 't joar.
## Geboorn
* 1940 - Benny Scott
## Gestorvn
* 1928 - Jules Auguste Lemire
7 december

**7 december** is den 341stn dag van 't joar (342stn dag in e schrikkeljoar) in de Gregorioansche kalender. Nog 24 doagn toet 't ende van 't joar.

## Geboorn
* 1598 - Gian Lorenzo Bernini
* 1961 - Richard Niederbacher
* 1962 - Piet Huysentruyt

## Gestorvn
* 43 v.Chr. - Marcus Tullius Cicero, Romeinsche filosoof, redenoare en polletieker 
* 983 - Otto II, Keizer van ’t Hillig Rooms Ryk
* 1562 - Adriaan Willaert
Rik Samaey

**Rik Samaey** (Ostende, 30 ogustus 1960), is één van de beste basketspelers gewist van België. Je weunt nu in Eernegem.
## Carrière
Je begost moa te baskettn an z'n 16 joar wat da styf loate is. Je speelde vodien voetbal moa je was ton al styf grôot van gestalte en ip anroadn van Lucien Van Kersschaever et 'n begunn baskettn. Je wierd ook getraind deur Van Kers in Ostende. 

't Êeste joar, in 1977, was BC Ostende nog e klêne ploeg, moa ze zyn gegroeid en uutendelik en ze verschillige titels g'hoald. Z'n schôonste herinnerienge is d' êeste landstitel in 1980. Ostende stound 2-2 in de play-offs teegn Mecheln en de beslissende match wierd gespeeld in Ostende. 

Loater et 'n ook nog in 1e nationale gespeeld by Mecheln en Antwerpn.

## Prestoasjes
*In 1979 ist 'n verkoozn toet *Rookie van 't joar*, beste belofte.
*J' is tien kis verkoozn toet Belgische Basketspeler van 't Joar: ieder joar van 1981 toet 1989 en nog e ki in 1994.
*12 kis kampioen van België
*10 kis beker van België
*J' is 108 kis geselecteerd gewist by de nationale ploeg.

Achter e schitterende carrière in 1e nationale et 'n nog een poar joar in 2e nationale gespeeld by Damme toet an z'n 39 joar.
'k En Brugge in m'n herte

**'k en Brugge in m'n herte** is e vree gekend liedje over Brugge en tis geschreven deur Benny Scott.

## De Tekst

'K en Brugge in m'n herte, de schonste stad van 't land
Den diever, d'holletorre, de markt, den burg en 't zand
De meulens, 't minnewoater, 't stil ende, wat 'n pracht
M'n Brugge is 'n droombild uut duuzend en één nacht

In Brugge zie'k geboren, 't Sint-Anna moederhuus
En in de Langestroate, dor ad'k m'n eeste thuus
De joaren en gevlogen, van kiend tot groate mens
In Brugge verder leven, dat is m'n grotste wens

'K en Brugge in m'n herte, de schonste stad van 't land
Den diever, d'holletorre, de markt, den burg en 't zand
De meulens, 't minnewoater, 't stil ende, wat 'n pracht
M'n Brugge is 'n droombild uut duuzend en één nacht

Den dag gò kommen, 'k weten 't wel, da'k der nie mè gon zien
De wet van 't leven is azzo, en da geldt ook vò mien
Mor ozze'k afscheid nemen van die stad woar da m'n wiege stoend
Zoe'k gèèren, os't zoverre komt, rusten in Brugsche ground

'K en Brugge in m'n herte, de schonste stad van 't land
Den diever, d'holletorre, de markt, den burg en 't zand
De meulens, 't minnewoater, 't stil ende, wat 'n pracht
M'n Brugge is 'n droombild uut duuzend en één nacht
Zy' j van Brugge

**Zie je van Brugge** is e vrêe gekend liedje over Brugge en de Bruggeliengn, da geschreven is deur Willy Lustenhouwer. Da liedje is gebasêerd ip de geschiedenisse van 't Oed-Sint-Jansospitoal in Brugge. Doa kwamen de zieken vroeger van overast voer under te loatn soigneren. Moa 'snavens mostn ol de poortn van de stad geslôotn wordn en ton riepn ze tegen de die da nog an 't wachten woarn dan de die dan van Brugge zelve woaren moesten vanachtern in de reke goan stoan. Vandoage kent ver iedere Bruggeling noh mijenstens 't refring.

## De tekste

Zy'j van Brugge, zet je vanachter,
Je moe' van vôren in de reke nie' gon stoan.
Zy'j van Brugge, zet je vanachter,
Mé zowwe zot van vôren zoud da' toch nie' goan?
Want ze zeggen damme zot zyn,
mo dat is dwoaze proat,
Me zyn verdroaid zo zot nie' ofdat onze mutse stoat
Mo zy'j van Brugge zet je vanachter,
Je moe' van vôren in de reke nie' gon stoan.
Zy'j van Brugge, zet je vanachter,
Of hèl d'n boel zou kennen no de knoppn goan.

Ze zeggen toartebakkers, tegen de Meenenoars,
Ze zeggen sulferdoppers, zyn Roeselaorenoars,
En schone vassche ploaten, da zyn Oostendenoars,
De Blankenbergenoars zyn viswuven en geirenoars.
In Kuurne zitten d'ezels, wien aatter da' gepeisd,
Ze zeggen keunejoengen, tegen de die van Heist,
In Tielt zyn 't zunnekloppers, en 'k weten nie' oj 't wit,
Da 't gunter in Dieksmuudde vul mé beuterboern zit.

Mo zy'j van Brugge, zet je vanachter,
Je moe' van vôren in de reke nie' gon stoan.
Mo zy'j van Brugge, zet je vanachter,
Mé zowwe zot van vôren zoud da' toch nie' goan?
Want ze zeggen damme zot zyn,
mo dat is dwoaze proat,
Me zyn verdroaid zo zot nie' ofdat onze mutse stoat
Mo zy'j van Brugge zet je vanachter,
Of hèl d'n boel zou kennen no d'n duvel goan.

In Izegem zyn 't bustels, in Nieuwpoort kabbeljows,
In Harelbeke drounkoars, in Heule koude klows.
In Torhout do zyn 't slapers, de die zyn nooit nie' rap.
In Dentergem do vullen z'under buuk me kerrepap.
In Knokke, do zyn 't wulloks, Ieper is 't kiendernest,
In Kortriek holve franstjes, ze weten 't oltyd best.
In Geluwe zyn 't gapers, de grotste da'j kan vindn
En vo de babbeluuttelekkers moe'j in Veurne zyn.

Mo zy'j van Brugge, zet je vanachter,
Je moe' van vôren in de reke nie' gon stoan.
Mo zy'j van Brugge, zet je vanachter,
Mé zowwe zot van vôren zoud da' toch nie' goan?
Want ze zeggen damme zot zyn,
mo dat is dwoaze proat,
Me zyn verdroaid zo zot nie' ofdat onze mutse stoat
Mo zy'j van Brugge zet je vanachter,
Of hèl d'n boel zou kennen no d'n duvel goan.
Apocalyps

thumb|right|250px|Boek der oopnboariengn

**Apocalyps** is Grieks vor oopnboarienge.  't Is et latste boek van den bybel da geschreevn is deur Johannes die der een antal vizioenen in beschryft over 't ende van de wèèreld en de komst van 't Ryk Gods.

## Inoed
In z'n èèste vizioen ziet Johannes Jezus Christus: Z'n oofd en z'n oar zyn wit lik snèèuwwitte wulle, der komt vier uut z'n ogen en in z'n rechternand eet ie zeevn sterrn. Uut z'n mound komt ter een scherp zwèèrd. Je zegt an Johannes dat ie olles ip moe schryven vor et an de zeven kerkn van Klèèn-Azie over te briengn.
Ton ziet ie God zitten ip een trône met in z'n rechternand een boek me zeven zegels woa dan de ge'eime plann vo wa dat ter me de wèèreld go gebeurn instoan. De Lèèuw van Juda, die eigenlik et Lam Gods is, een Lam me zeven oorns en zeven ogen, kut ols ènigsten de zegels verbreekn. Os et lam de zegels begint te verbreekn verschynn de vier ruters die dôod en verderf bringn. Os et vuufde zegel verbrookn wordt verschynn de zielen van de menschen die vermoord zyn omdan ze 't woard van God verkoendigd en. Os et zesde zegel verbrookn wordt, wordt de wèèreld verwoest ols têekn da de grôte dag van Gods woede gekommn is. Tussndeure veschynn der ton ook nog 144.000 dienstknechtn van God die een zegel ip under voroofd gedrukt krygen. Os de zevenste zegel verbrookn wordt verschynn der zeven iengels me bazuunn womee dan ze elk ip toer enorme verschrikkingen afroepen.

Dorachter verschynt er een vrouwe die met de zunne geklèèd is die angevollen wordt deur een grôte, vierrôon drake. Ton gebeurt ter nog vanolles me verschrikkelikke bèèsten die stoan vo de anti-christ, de zeven plagen, d'oere van Babylon en utendelik de stryd tussen de duvels en de legers van den emel. Satan wordt utendelik gevangn vor em achter duusd joar were vry te loaten worachter dat ie ton in een poele van vier en zwoavel gesmeetn wordt wodat ie vor oltyd, dag en nacht gepynigd wordt.
In de latste oofdstikken wordt een nieuwen emel, een nieuwe èèrde en een nieuw Zeruzalem beloofd.

## Invloed

Et boek Apocalyps eet oltyd hèèl sterk angesprookn by vele menschen die verwachtigen da 't ende van de tyden olle momente kost gebeuren.  Ook in onze tyden zyn der menschen die de vele orlogen zien ols een teken van Apocalyps. De menschen trekkn der under ton ook an ip da achter de verschrikkingen van onzen edendaagsen tyd der een duusd-joarig Ryk komt van vrede, overvloed en geluk. 
In de symbolische betèkenisse stoat Apocalyps vo doad en vernietigienge, bvb. in de titel van de film van Francis Ford Coppola *Apocalypse Now* of et spel ip Playstation *Apocalypse*.
30 ogustus

**30 ogustus** is den 242stn dag van 't joar (243stn dag in e schrikkeljoar) in de gregorioansche kalender. 't Volgn nog 123 doagn toet 't ende van 't joar.
## Geboorn
* 1748 - Jacques-Louis David
* 1866 - George Minne
* 1907 - Jeanne Vande Putte
* 1960 - Rik Samaey
* 1968 - Hendrik Bogaert
* 1982 - Benjamin Dalle

## Gestorvn
* 1580 - Emanuel Filibert van Savoye
Bart Van Den Bossche

thumb|Bart Van den Bossche bist de Gentse feesten in 2011

**Bart Van Den Bossche** (Ostende, geboorn 17 april 1964, dôo gegoan 6 januoari 2013) es nen West-Vlamsche zanger, acteur, radio en TV-presentator.

## Carrière als zanger
Bart Van Den Bossche, geboorn in Ostende moar ipgegroeid in Kortryk, eit vrêe vroege lêern zingn en gitoare speeln. 't Wos de anleidienge om noa Brussel en Antwerpn te goan studeern an het conservatorium en de studio Herman Teirlinck. In 1986 eit ie zyn êestje ploatje gemakt, da direct nen radiohit wos. In 1989 eit ie meegedoan an de preselecties van Eurosong. In 1992 bringt ie zyne êeste CD uut: *Bouillon de Charme*. De vôorutgeschoovn single 'Ga met me mee' es de zomerhit van het joar 1990, moar echt deurebreekn by het grôte publiek doe't ie me de single 'De heuveltjes van Erika' in 1992 en nog loater 'Boem', een ertoalienge van ne hit van Charles Trenet. Vanof 1994 treedt ie ip me ne groep 'Bart & De Bosschen van Vlaanderen'. In 1997 zingt ie et gordellied. Ie es dôgegoan an een artoaderbreuke ip 6 januoari 2013.

## Discografie
* 1992: Bouillon de Charme
* 1993: Wakker
* 1996: Kermis in de Hel
* 1998: Het houdt nooit op
* 2002: De zotte avond (covers van klêenkunstnummers)

## Carrière als Radio en TV-presentoator
*1995: Bart Van Den Bossche presenteert vanof ton et ton vrêe populaire Videodinges ip VTM, woarin da zelfgemakte, kluchtige videofilmkes weirdn getôont. Het programma weird, weliswoar nie ieder joare, uutgezondn tot in 2004.
* 1997: Vliegende reporter by 'Vlaanderen boven' en presentoator van een kookprogramma ip VTM, 'Kok en C°'
* Rond die periode presenteert ie ôok 'Het leven is mooi' ip Radio 1
* In 1999 en 2000 presenteert ie 'De dag van 100,000'
* By Radio Mango presenteert ie 'VDB', mè aandacht voo het Vlamsche lied.
* Loater makt ie nog sporoadische nieuwe programma's, gelik 'Glimmer en Glatter' en 'Bart De Rijcke'
Marihuana

miniatuur|Marihuana
Hennepbloadern of **Marihuana** (of wiet, van't Ingelse weed = *wiet* of *kruud*) en hasjiesj (of hasj) zyn bewustzynsverruumnde middeln die tot de softdrugs gerekend keun wordn. Hasj en wiet zyn twêe productn van dezelste plante. Hasjiesj è de hars van de *Cannabis sativa indica*, die kan varieërn van byna vloeiboar en olieachtig tot vrêe art. Marihuana bestoa uut de zoaddozekes van die plante, liefst van de vrouwkes (*sensimilla*) omdan de mannelikke plantn gin allucineernd effect geevn.

Ge ku wiet ip verschillende maniern gebruukn. Ge ku et smôorn, ton ije in êeste instantie een bladje nôdig. Andre benôdigeedn zyn: een tipke, tabak en vaneigens de wiet. Wa da j' ôok keun doen, is de wiet in een puupke smytn en doa van sleurn.

Wiet keun je ôok eetn, ge keunt er ne spacecake, wietbeuter of spaceculoos van moakn.

THC es't belangrykste werkzoame bestandsdêel van cannabis. Twirl in ip cannabinoïdereceptoorn (da es mo in 1990 ountdekt) in de èsens (die van nature gevoelig zyn voe een lichaamseign stof, anandamide, da in veel loagre concentroaties vrykom). Doardeure kom je stoned.

't Zyn ôok oltemets miendere neveneffectn lik da j' paranoïa sloat of paniekanvolln krygt.
## Sôortn
*SuperSilverHaze: volgens de mènsn die dr etwodde va kenn de beste wiet van de weireld
*White Widow: wok nog vré goeie wiet
*Andre: Bob Marley, Bubblegum, Brabants Wit, jack Herrer, NLX, Afgaan, Super Maroc,Blue Mystic, California Orange Bud, Turk, Rode Lebanon, Polm, NYC Diesel, SuperShiva, Shiva Gold, Love Potion, Jamaican, Honey Maroc, Black Widow, Santa Maria, OG Kush...

## Varia
A j' de noame Mary-Jane in een liedje ôort, willn ze doa eignlik mee zeggn weed. Da kom van 't Spoans, Maria en Juana, ze willn doa mee verwyzn na 't lustobject de vrouwe, mo de paffers weed.

## Link
*  Marihuana TV
Krachtbal

## Geschiedenisse

**Krachtbal** is e bolsport da gespild wor mé 2 ploegn va 4 persoonn. De sport is uutgevounn deur Etienne Schotte, toun dat ie leroare was an 't VTI in Brugge. In 1962 wern d'eerste wedstrydn gespild. 

## 't Spel

't Pling bestoat uut e carré (van 26 in de lengte ip 14 meters in de bridte) met an weerszydn e doelgebied (van nog e ki 6 meters). 't Is de bedoelinge da je de bolle in 't doelgebied van jen tegenstander krygt in maximoale 3 of 4 worpen (afhankelik van de categorieje). Dien dat de meeste puntn scoort in 2 kis 25 minuten, et gewounn. De bolle weegt 1 toe 4 kilo (afhankelik van de categorieje). 

## Ploegn
Krachtbal wordt in de Vloanders 't mêest gespild in West-Vloandern. 
Vo de moment is Frankryk de weireldkampioen.

## Koppeliengn
* http://www.krachtbal.be
* http://www.krachtbalworld.com
Abdy van Zeevnkerkn

thumb|Abdy van Zeevnkerkn
thumb|Abdykerke
De **Abdy van Zeevnkerkn**, oftewel ôok de Sint-Andriesabdy genoemd, is 't geestelik centrum van Sint-Andries en van in feite de gansn oemgevink round Sint-Andries (Brugge).

## Den oeden abdy
De stichtienk van d'abdy gebeurde in de vroege Middelêeuwn. 't Charter werd getêkend ip 22 februoari 1100 en werd deur den Groaf van Vloandern in juni van dazelfste joar oundertekend. Ze aan besloten vo under abdy te stichten ip de platse van den udige parochiekerke van Sint-Andries en Sint-Anna. D'eerste monnikn kwaamn der ip 17 augustus 1117 weunn. In 1188 werd d' abdy ounafankelik van de moederabdy. In de 14e eeuw brak ter e periode van groten welvoart an vo d' abdy, die grounden en inkomsten kreeg. In 1240 werd het kerkgebouw, achter e langen ruze tusschn de paster van de parochie en d'abdy deur e meur in twêen verdild. In 1350 werd e stik ground verkocht worip dat 't latere Sint-Anna-ter-Woestyne kartuzersklooster zoe komn.

In den twidden elfte van de 15e eeuwe ad den abdy grote schoade ipgelopen achter de bezettink deur de Duutse landsknechtn.

In 1521 brochtn Keizer Karel V en ze broere Ferdinand e bezoek an d'abdy en weundegen ze de vespers by, e recente meurschilderienk erinnert an die gebeurtenisse.

In de 16e eeuw bereikte d'abdy e diêptepunt. Achter de vortdeurende verwoestiengn en plunderiengn blêevn ter uutendelik nog 4 monnikn over.

In de 17e eeuw werd de abdy e bitje opgekalefoaterd, mo de constante oorlogen, en de liggienk van d'abdy bûten de meuren van Brugge lieten opnieuw under sporen achter, en d'abdy werd zwoar geschoenden.

Den abdy was echter gelik zovele abdyen verwoest ten tyde van de Fransche Revolutie, just de 16e eeuwsche toren bleeft over. Dêen stoat er, achter een groundige restauratiebeurt, nog alsan en is in de udige parochiekerke gintegreerd.

## De nieuwn abdy
Ounderd joar derachter (1898) was 't er e Benedictynder uut Maredsous die e nieuwen gemêenschap stichtige by den oeden abdy.  De neoromaansche-Byzantynsche abdykerke uut 1899-1900 êet zeevn kapelln in verschillende styln, ze doen e bitje peizen an de zeven grôote basiliekn van Rome.
Sins 1910 ist er een abdyschole verboendn aan d'abdy.  De joengers van de famille van de keunienk van België goan doar ounder andere ol generoaties langk nor 't schole.

## De liggienk

D' abdy ligt in e gebied met vele busschn langs de weg van Brugge nor Zilleghem en Toeroet, 't gebied van Zeevnkerkn omsloat tegenwoordig 50 ectoarn bus.

### Adres

:Sint-Andriesabdij Zevenkerken
:Zevenkerken, 4 
:8200 Sint-Andries Brugge 

## Abten
*Michel Coune o.s.b. (1976 - 1984)
*Paul Standaert o.s.b. (1984 - 2005)
*René Fobe o.s.b. (2005 - )

## Externe koppelienge
* De site van d'Abdy van Zeevnkerkn
Wild zwyn

Een **everzwyn** (meervoud: *everzwyns* of *everzweens*) of **wild zwyn** (*Sus scrofa*) is 't mêest olgemêne lid van de famille van de zwyns (Suidae).

Everzwyns kommn tegenwoordig over hêel de wèreld vôorn. Zuk 'n zwyn is de vôorouder van de ûdige tamme zwyns. In West-Vloandern liepn der in 2006-2007 enigte round in 't wild in Sint-Andries by Brugge, moa ze zyn in tussntyd ol ollemoale geschootn.

## Ofbeeldiengn

Ofbeeldienge:Zwijntje.JPG|En everzwyn
Ofbeeldienge:Frischlinge (Sus scrofa).jpg|Jounge, gestripte zwyntjes
Ofbeeldienge:JAPANESE-Wild boar2016.jpg|Japanees wild zwyn (Sus scrofa leucomystax)
Olympia Zwembad

't **Olympia Zwembad** was 't grotste zwembad van de regio Brugge (Sint-Andries). 't Lag eigentlik juste neffest 't Jan Breydelstadium, 't stadium van Cercle Brugge & Club Brugge.  

De piscine aad acht boantjes mêe twêe compartementen ter grotte van 25 meters. Tesoamen aad 't dus e lengte van 50 meters.  't Was in feite azo da je ton êen gedilte aad wor dat de diepte 5 meters was, vo dedeze die boantjes wildn trekn en de deze die van de spriengplankn wildn spriengen. 't Ander compartement aad e maximum-diejpte van 1m40 en was dus in feite bedoeld vo de dêe die wildn plenzn en speeln.  Ip wedstryddagen lieten ze ton de meur die tusschen de twi compartementen zaat, zakkn. 't Oendiepste gedilte lieten ze ton ook met e moteur nog e bitje zakkn zodat de zwemmrs gin ambetantigêedn oundervoenden as ze roundkêerdn. 

't Zwembad was verder uutgerust mêe drie slierboanen en e ploeterbadje vo de klêne gastn. 't Zwembad aad spriengplanken toe 10 meters ôge. 
thumb|left|'t Olympiabad van langsbûtn

't Olympiabad aad de latstn tyd wel te kampen mêe betongrot. Dus zyn der stemmen ipgegoan om 't zwembad, da in feite toch wel z'n tyd êet get, met de ground gelyk te moaken en heleganschen erip te bouwn.
Ip zundag 29 moarte 2015 was 't Olympiabad vo 't latst open. Neffest 't Olympiabad is ter vanof 2014 e nieuw zwembad gebouwd da 't oude vervangt. Den 30ste meie 2015 is 't  nieuw zwembad, S&R Olympia, g'opend vo 't publiek.
 
In Brugge êe je nog twi andere, klindere zwembaden. Ip Kristus-Keunienk ê je 't Zwembad Jan Guilini; ip Sinte-Kruus êen ze 't Interbad.
Brugge is oltyd schône

**Brugge is oltyd schône** is e gedicht geschreevn deur Willy Lustenhouwer. In 't schôon Brugsch beschryft ie oeda Brugge der uutziet van 's nuchtens tot 's nachts.

## De tekste

Brugge is schône, 's nuchtens vroeg,
Os d'n dauw over de reitjes hangt,
En 't toptje van de torren,
't Eèste zunnestroltje vangt,
'n Stroltje die ton ofzakt,
ip 't koude vule grysd van torren en van gevels.
't Groen van bomen, 't rôod van daken, 't bruun  van gevels,
Van an de Mart toe an de Loane,
Brugge is oltyd schône.

Brugge is schône overdag,
Os moeder zunne met 'n lach,
Ol de koleuren die d'r zyn,
Schôon' in de vèrve zet.
Omkaderd en getooid mè klankstjes van d'n beioard.
Lik 'n palet...
Of woare yder beeld in kleur en klanke vastegezet,
Het woar' 'n kroane,
Van Brugge, Brugge is oltyd schône.

Brugge is schône snavens,
Os de mantel van ruste wordt geleid,
Over de gevels en kantelen,
Zuust lik 'n soazze zocht' en goed, die hèèl de stad bedekt.
Ol d'huuzn en de torren en de menschen,
En vrede briengt... En stilte...
Da' zelfs 'n veugel nie' mi zingt,
In hoog' of lége tônen...
Brugge is oltyd schône.

Brugge is schône in de nacht,
In peis en vree en ruste,
't Is zuuste lik ofdat 'n fee,
De stad goen avond kuste,
En met eur staf 'n tikstje gaf, die grôot en klèèn dei zwygn,
En stille brocht...
Da 'j niet mè hôort en niet mè ziet,
In stroate noch in loane...
Brugge... Brugge is oltyd schône.
Viezn

thumb|200px|<center>Vieznde kwalle
**Viezn** of **vierzn** (bioluminescentie), is 't fosforesceern van de zêe veroorzakt deur êencellige algsjes (dinoflagelloatn). Deur da ze in anroakinge kommn met zeurstoffe (vb. deur de slag van een boare) oundergoan ze een chemische reactie die een luchtflitse ipwekt die blauw-groen van kleur is. Je ziet ton miljoenn luchtpuntjes in 't woater. De chemische reactie wordt veroorzakt in gespecialiseerde celln van de dinoflagelloat. 

Ip zwoele zomeroavondn kan de zêe goan luchtn ip alle plekkn woa dat 't woater bewogen wordt, in de boaren, a je deur 't woater lopt of zwemt of ip 't nat zand stapt. Da fenomeen is vo 't êest ipgemerkt by 't zêevounksje in 1800. 

Vo 't moment is 't geweetn dat er mêerdere zêeorganismen bestoan die kunn viezn. Verschillige diepzêebêestn gebruken bioluminescentie vor under prooi te lokkn, vo sôortgenootn an te trekkn, vo vyandn of te schrikkn of als communicoatiemiddel.

## 't Proces
Lucht wordt ipgewekt deur een chemische reactie. De productie van lucht by dinoflagelloatn en andere vieznde organismen wordt veroorzakt deur een chemoluminiserende reactie woaby luciferine wordt geoxideerd en energie vrykomt in de vorme van lucht. By de mêeste dinoflagelloatn wordt bioluminescentie geregeld deur een biologische klokke.

## Noame
't Woord viezn of vierzn is een typisch West-Vlamsche "-zen"-ofleidinge van "vieren" (AN: vuren, lichten). (Te vergelykn me diezn, dierzn).
17 april

**17 april** is den 107stn dag van 't joar (108stn dag in e schrikkeljoar) in de gregorioansche kalender. 't Volgn nog 258 doagn toet 't ende van 't joar.
## Geboorn
* 1840 - Leopold Konkelberge
* 1961 - Tjako van Schie
* 1964 - Bart Van Den Bossche

## Gestorvn
* 818 - Bernard van Italië
* 1427 - Jan IV, hertog van Broabant en Limburg
* 1711 - Jozef I, keizer van 't Hillig Rooms Ryk, keunienk van Hongareye en Boheemn en eirtshertog van Ôostnryk
Vlaamse Atletiekliga

De **Vlaamse Atletiekliga (VAL)** is 't olgemêjne coördineernde orgoan over olle Vlamse atletiekverêenegiengn. Ip nationaal niveau eje de KBAB.  

In feite is de administroase van de Belgiesche atletiek gebazeerd ip e vorm van een federol systèèm.
An de top van de piramide eje de KBAB, derounder eje de federoases van Vloandern met de VAL en in Wallonië de LBFA.

## Externe koppeliengn
*Officiëeln site van de KBAB
*Officiëeln site van de VAL
De Klokke

**De Klokke** (officiële benamienk: Albert Dyserynckstadion) is 't oegde stadium wor dat Club Brugge gespêeld êet van 1912 toet meie 1975. 

thumb|350px|right|De Klokke vanût de lucht bekêekn (1975)

## Geschiedenisse
De Klokke goat terug toe in 't joar 1912. Ton ad 't besteur van de Club beslist vor e nief pling t'eurn langst de Toeroetschen Steinweg en doar e poar tribuungs round te zettn. Da pling werd "De Klokke" genaamd omdat er an den overkant en erberge wos met die noame, zelve ofgeleid van't (nat) stik groend dat ol in de 17sten eeuwe de "Klockemeersch" heette. 

In 1920 en ze tonne beslist van da veld an te koopn. Da moste 40.000 BEF kosttn en in dienen tyd was da nie mis. 3 leedn van 't besteur en thopegeleid: erevorzitter Alfons Demeulemeester vo den elt en vorzitter Albert Dyserynck en besteurslid Prosper De Cloedt vo de reste. Enigte joarn loater êet Albert Dyserynck tonne d'andere 2 uutgekocht en 't pling vor e symboliekn frank an de Club gegeven. In 1932, e joar achter dat ie overleedn wa, êen ze tonne De Klokke hernaamd no 't **Albert Dyserynckstadion**.

Ip De Klokke êet de Club vele bloed, zwêet en troanen geloaten. Z'en doar e poar kis gedegradêerd moar ied're ki were gekommn ôok. Mo teegn 't ende van de joarn '60 begoste 't zeere beter te goan en de successn kwaamn were. Roend diene tyd wer ôok de Spionkop ipgericht no 't voorbild van de buutnlandsche ploegn.

In 1975 verhuusde de Club ton no 't Olympiastadion (nu: Jan Breydelstadium). De Klokke blêef van de Club mo Eendracht Brugge êet er nog enigte joarn ip geshot. 't End joarn '90 en ze die ground ton verkocht an 't stad Brugge en in 1999 gienk de latste tribune teegn dek vor e verkoavelienge. 't Enigste da nu nog overgebleevn is van De Klokke is de stêen die boovn de ingangspoorte stound en da nu ingemetst is in de Clubshop aan 't Olympia.
Jozef Verhaeghe (1919)

**Jozef Verhaeghe** (Iengelmunstr, 8 december 1919 - Kuurne, 24 meie 1940) was ne Belgischen militair.

Verhaeghe wos ne geweunen soldaat 12e linie - 4 Cie - klas 39. Je sneuvelde binst de Duutsche invalle in meie 1940 en weird begroavn in Bissegem ip 11 juni 1940.

Verhaeghe oat em binst de Leieslag in Kuurne ingegroavn. Hêel ollêne kostege y de Duutsers lange belettn om de Leie over te steekn, moa z'ein'm eindlyk toch kunn dôodschietn. Da maktege zôok nen indruk op de Duutschers dat y en begroavienge kreeg met Duitsche militaire êre. De Duutsche bevelebbers en ton Jozef ols vôorbeeld gesteld vôor ol under manschappn.

J'ès begroavn in Bissegem woa dat er ôok en stroate noar em genoemd ès.
Algemene Brugse Atletiek Vereniging

De **Algemene Brugse Atletiek Vereniging (ABAV)** is een atletiekverenigienge in Brugge.
Den Brugschen atletiek êet neffest 't bestoan van OB nog een twidde atletiekverêenegienk, e jounge club, noamelik den Algemene Brugse Atletiek Vereneging, ipgericht in 1986.

't Adresse: Bloso Sportcentrum "Julien Saelens", Speelpleinlaan 1, 8310 Assebroek

## Geschiedenisse
thumb|94px|right|Et logo van de verêenigienge
ABAV stot vo "Algemene Brugse Atletiekvereniging" en wier ipgericht in 't joare 1986 deur enigste sportvrienden die binnen de Vlamse atletiekkoepele, de VAL, an atletiek wildegen doen.  In't byzounder wenstegen ze under te focussen ip afstanslôpen. 
In den anvang âd den VAL 't daar ambetant mêe, mor uutendelik wier den ABAV toch anvèèrd as officiële atletiekverêenegienk.

In 't begin woaren 't surtoet echte wedstrydlopers die dêeluutmakten van de verêenegienk. Mor 't deurdege nie langk alêer 't besteur tout de constatoate kwam da ze ip z'n minst gelykegen andacht moesten gêevn an de lopers en loopsters die geweune wildegen lôpen as peure ountspannienk. Stillekesan begost de verêenegienk zich ton ôke an te trekkn van e jeugdwerkieng.

## Externe koppelienge
*Officiëeln site Algemene Brugse Atletiek Vereniging
Olympic Brugge

thumb|right|<center>Et logo van  '''"den Olimpiek"'''
**Olympic Brugge ** of den **Olimpiek** gelik z'in Brugge zeggen, is den êersten verênegienk van Brugge da zich ip de atletiek begost te concentrêern, ipgericht in 1934.  Brugge êet nog een twidde, joungere, atletiekverênegienk, den ABAV.  OB êet oke nog een twidden afdelienk in Knokke-Heist.

## Geschiedenisse
De atletiekverênegienk **Olympic Brugge** is ountstoan in 't joare 1934. Te was de sportievelienk Louis Carlier, die tegoare mêe enigste vrienden de verênegienk stichtege. Ip den 15e februare van da joar kreegt den verênegienk by de KBAB 't stamnummero 15. De kleuren van de club woaren, tzelfste gelik de kleuren van 't embleem van 't Stad Brugge, rôo êe blauw. 

Den êersten voorzittere vant vûfkoppige besteur was Etiennne Decraecke, dien beklêdege dien functê vo 30 joaren.

In 1936 sloot Julien Saelens êm an by de club. Dien sprintere werd 't boegbêeld ip de snelhydsnummero's en 'tis nor em dat 't loatere Bloso stadium ip Assebroek wier vernoemd. Ook den joarlikse mêeting, die z'n ground viendt in de vroegere "Dag Der Kampioenen" die ip De Klokke, ip Sint-Andries, deurgienk, wier nor em vernoemd.

De verênegienk kendege deur de joaren verschiedene hôogtepuntn:

* Vanaf 1943 wier ter 20 joar langk den Doortocht Van Brugge gorganisêerd, da woar nen aflossiengswedstried mêe 'n international karaktere.
* In 1977 vound 't WK vo veteroanen platse mêe 1700 deelnemers ût 26 verschiedene landen. 

Ôke de Guldensporenmarathon tusschen Kortryk en Brugge teldege enigste kêren as VAL kampiôenschap, worounder 't Belgiesch kampioenschap vo veteroanen in 1991 en 't Belgiesch kampioenschap in 1992.

Deure de geschiedenisse âd Olimpiek Brugge vele topatleten worounder de vôorvermelde Julien Saelens, spurter Frank Verhelst die nu zijn kennisse deuregift an de joungere gastn, Anne-Marie Danneels die zowel op de piste as in 't veld by de besten hoordege, alsook Peter Daenens die furore maktege ip de stieple en recent nog Sven Pieters die in 1996 meedêe an d'Olympische Speeln in Atlanta.

## 't Adresse
Bloso Sportcentrum "Julien Saelens", 
Speelpleinlaan 1,  
8310 Assebroek

## Externe koppeliengn
*Officiëeln site Olympic Brugge
*Afdelienk van OB in Knokke-Heist
The John Lennon Rifle Club

**The John Lennon Rifle Club** of TJLRC is en nêevnproject van de zanger van Red Zebra, Peter Slabbynck. 't Initiatief vor da nieuw groeptje startege in 2007 oan ze stilletjesan under eerste concertjes deedn.

## Geschiedenisse
Peter Slabbynck âd al lange 't idêe om mêe z'n muziek de wèreld te veroovern. Mêe Red Zebra wilde 't in 't begin nie azo goe lukn, met De Lama’s wast'ie der dichte bie, mor om de wèreld zeker te kunnen inpalmen êet m The John Lennon Rifle Club ût de groend gestampt.  Slabbynck kreeg den ingevienk vo e nieuw groeptje toen dat 'm ip e festival e dêel punkbandjes ant werke zag.  Ie sprak mêe de gastn van The Sid Vicious Circle en The David Lynch Party en krêeg ze ip 't ende van 2006 tegoare vo da nieuw project: The John Lennon Rifle Club. 

't Meest excentrieke groepslid is oengetwiefeld Pretty Void oftewel de Zangeresse/gitariste Nathalie Van Laecke.  Den eeuwigen rebel in Slabbynck wildege ook nu de wèreld nog e ki shoqueren.  Den êersten single "I wanna be adopted by Madonna" dat 'm mêe z'n groep in moarte van 2007 uitbracht was dûdelik bedoeld as kritiek ip oender andere Madonna die gelik vele wèreldsterren tegenwoordig, e kiendje wildege adoptêern.

Neffest 't peure amuzement via zukke moatschappykritische songs is 't ôke de bedoelienk om achter verloop van tyd e volledig album ût te briengen.  In 't noajoar zoet de full-cde 'Total Rip Off' worden ûtgebracht.

De muziek ip de cd goat ook e bitje e hommage zyn an de oede gloriën wor da Slabbynck mêe ipgroeide: Queen, Sweet, The Rubettes, The Sex Pistols, The Ramones, Blondie, The Dead Kennedy’s...

## Bezettienge
*Zangers: Peter Slabbynck, Nathalie Van Laecke
*Gitoar: Nathalie Van Laecke
*Drums: ?

## Iptredens

*23 juni 2007  ip De Nacht in Ôostkamp
*22 december 2007 Meerbeke

## Ploaten
*2007 (verwacht) - Total Rip Off

## Externe koppeliengn
*Officiëeln myspace TJLRC
*Officiëeln site Red Zebra
Intercommunaal Zwembad (Interbad)

't **Intercommunaal Zwembad (Interbad)** is e zwembadje gelegen in Assebroek (Brugge) nie te verre van de Maalse Steenweg richtienk Male en Sysêle.  't Interbad makt dêel uut van de provinciale zwembaden in regio Brugge. Neffest 't Interbad et Brugge nog twi zwembaden: 't Olympiabad en 't 'Jan Guilini'. 

't Zwembad et 6 boantjes van elk 25 meters, e ploeterbadje en nog e slierboane.  

Adres: Veltemweg 83, 8310 Assebroek
Morda

thumb|De gastn van Morda
**Morda** is e Brugsche hardcoregroep en binnen under "scene", de H8000-scene, zyn zyder sins enigste joaren toch wel e begrip. De band eet olliek ol enigste successen kunnen boekn in binnen- en buutnland. Zo eet de groep toch al meugen speeln in ounder andere Duutsland, Ôostnryk, Itoalië, Japan, Holland, Pooln , Slovenië, Tsjechië.

Under geluud is e bitje e miengelienge van melodien, metal, mosh en zuvere hardcore. Zyder zitten vo 't moment by 't Eye Spy Records label.

## Bezettienge

### Hudege Bezettienge
* Sören - stemme
* Piek - gitoar
* Doc - gitoar
* Smetn - basgitoar
* Metalmike - drums

### Vroegere Bandleden
* Vegan Pietn - stemme
* 
* Shrimp - basgitoar
* Lord Flute - basgitoar
* Judge Vegan - drums

## Ploaten

### CD

* 2003 - 86
* 2005 - Azerion
* 2007 - My Will Supreme!

### Split
* 2000 - Morda / Trust
* 2001 - True Illusion / Morda

## Trivia
* Morda wist de Magdalenazoale in Brugge helegans te doen uutverkopen by de release van Azerion.
* Azerion wierd in de zomere van 2006 uutgegeven in Japan deur Gods Child Music.
* Morda eet ol twi tournees gedoan me Pro-Pain en stound al tegoare me Sick Of It All, Madball, Terror, Walls of Jericho en Comeback Kid.
* De band et tien dagen getourd deur Japan in de moand van september 2006.

## Externe koppelienge
*Officiëeln site Morda
*Officiëeln myspace Morda
Koninklijke Kortrijk Sport

**Koninklijke Kortrijk Sport** (**KKS**) is een atletiekverênegienge in Kortryk.

## Geschiedenisse
De club wierd gesticht ip de 14e moarte van 1901 ounder de benaming "Sporting Club Courtraisien". De verênegienk sloot aan bij de KBAB in moarte 1904 mee stamnummero 11. KKS is doarmee den oudste West-Vlamsche atletiekverênegienge.

## Externe koppelienge
*Oficiëeln site Koninklijke Kortrijk Sport
Kalium

**Kalium** (*K*) es een scheikundig element van het type alkalimetoal. Da wil ounder andere zegn dat ie em lienks in de tabelle van Mendeljev stoat.

## Ipbouw
Kalium eit 19 protoonn en dus ôok 19 elektroonn in oungeloadn toestand. Vôors eit kalium in de mêeste gevoln ôok nog 20 neutroonn. De 2 stabiele isotoopn zyn 40K en 41K, de andere 22 zyn onstabiel.

Ofbeeldienge: Electron shell 019 Potassium - no label.svg|Boann met elektroonn round den atoomkern van kalium
Ofbeeldienge: Kalium.jpg |Kalium

## Alkalimetoal
Gelik olle andere alkalimetoaln, eit kalium een elektron tevele in zyn buutenste schelle (zyn andere drie schelln zyn schôone ipgevuld me 2, 8 en nog ne kêe 8 elektroonn) voen an de edelgasconfiguroatie te voldoen. Doarom wilt kalium zyn elektron ip overschot geirne dêeln mè andere in een ionische verbindienge. Een vôorbeeld doarvan es KCl, woarin da kalium zyn elektron ofstoat an chloride, nen halogeen. 

## Geschiedenisse
In 1807 ountdekte Sir Humphry Davy kalium deurn et te isoleern uut kaliumhydroxide (KOH). 't Was ôok et eerste metoal da uut elektrolyse g'isoleerd wierd.

Etymologisch is 't e neo-Latynsche name, omdat de Romeinn kalium nog ni kendn. Et woord **kalium** zelve komt van et Arabisch *al qalīy*.

## Toepassiengn
### Fysiologie en biochemie
* In e celle wordt kalium ounder andere gebruukt vo de hoeveeleid kalium en natrium te regeln, e belangryk proces in zenuwgeleidink en in et ounderoudn van de membroanpotentioal in 't algemêen (et elektrisch verschil tusschen binn en buutn de celle). Andere toepassiengn zyn et stabiliseren van negatief geloadn fosfoatgroepn in de glycolyse. 
* Kaliumfluorosilicoat (K2SiF6) is een insecticide.
* Kaliumchloride (KCl) wordt als vervangmiddel voe tafelzout (NaCl) gebruukt en wordt ôok gebruukt als middel voen et erte te doen stopn.

### Industrieel
* Kaliumhydroxide (KOH) is e sterke base.
* Salpeter (KHO3), gebruukt in poer, is et kaliumzout van salpeterzuur (HNO3).
* Kaliumbromide (KBr) gebruukn ze in fotografische film en vo te graveern.
* Kaliumzoutn van sommige sulfoatn wordn ook veel gebruukt als detergens.
Staf Versluys

**Staf Versluys** (Brèinienge, 1929 - Zwynoarde, ogustus 1995), was e West-Vlamsche temmerman en bôotbouwer, die 't tout styf gekend weireldzeiler gebrocht het. Tusschn 1973 en 1986 het 'n e machtig palmares byêengevoarn als weireld-en wedstrydzeiler. Je voarde drie kis de weireld round. Je bouwde de mêeste van zyn bôotn zelve. Zyn gekendstn bôot was de *Rucanor Tristar*.  

Staf Versluys is veroungelukt in Zwynoarde ip z'n moto ip 65-joarige leeftyd.

## Palmares
*1958: Coupe d'or: êestn
*1968: Noordzee Kampioenschap: êestn
*1973, 1974, 1975: Roscop Race: derdn, derdn en zesdn (gedeklasseerd deur foutieve start en twidde platse)
*1973, 1974: Ostende-Ramsgate-Ostende: êestn
*1973, 1974, 1975: Grôte prys van Nieuwpoort: twiddn, êestn, êestn
*1973, 1974: Light Vessel Race: twiddn, derdn
*1973, 1975: Ostende Bank Race: twiddn, êestn
*1973, 1974, 1975: Delta Race: achtstn, twiddn, derdn
*1973, 1974: Yeoman Cup: derdn, twiddn
*1973, 1975: Channel Race (225 mile) Iengeland: vuufdn, elfstn
*1973: Harwich-Hook of Holland (235 mile) Iengeland: tienstn
*1973, 1974: Belgisch kampioenschap I.O.R. klasse 4: derdn, twiddn
*1974: Round Britain Race (2,137 mile) Iengeland: êestn
*1975: Ostende-Ramsgate-Nieuwpoort: êestn
*1975: Breskens-Zierikzee: derdn
*1975: Askoy Race: derdn
*1975: Schelde Race: derdn
*1975: Pinnemuts Trofee: derdn
*1975: Fastnet Race (900 mile) Iengeland: twintigstn
*1975: Azab 75 (2.400 mile solorace) Iengeland: êestn
*1976: OSTAR-SOLO RACE: Plymouth Iengeland- Newport USA met Tyfoon 5 (klasse: klêenste bôotn): vêertienstn ip 125 bôotn!
*1979: I.O.R Interclubkampioenschap met Tyfoon 6: êestn
*1980: OSTAR-SOLO RACE: Plymouth-Newport USA met Tyfoon 6: twoalfstn ip 90 bôotn!
*1981-1982: Whitbread Race round de weireld met Tyfoon 6 (klêenste bôot in de wedstryd):  viftienstn. Krygt ook de beker vo "Outstanding Seamanship" in Londn uut handn van Lady Diana.
*1985-1986: Whitbread Race round de weireld met Rucanor Tristar: êestn in handicap klasse D, vuufdn in handicap over alles. "Joshua"-prys vo  "the Most Outstanding Seamanship"

## Varia
*In 2005 is 't nieuw eventcentrum van Brèinienge noa Staf Versluys vernoemd.
*J'is deur de Brèiniengnoars verkoozn tout *Brèiniengnoare van d' êeuwe*.
*In 't portoal van de viertorre van Blanknberge hangt er e reliëf mè zyn portret en d' inscriptie *Tyfoon VI*, één van zyn bôotn.